Store regnbyger skaper trøbbel på Østlandet
Oslo er nestemann i rekken av ofre for de store nedbørsmengdene som skyller inn over Østlandet. Mandag ettermiddag falt det over 30 millimeter regn ned over Drammen, noe som førte til at alle byens tunneler på et tidspunkt ble stengt. Lørenskog 2015: Måtte berge biler fra vannet Strømsåstunnelen var også stengt i en kort periode. Det er fortsatt en del vann igjen i tunnelen, og bilister oppfordres til å kjøre utenom tunnelene. Nå står resten av Østlandet for tur: Ni tog er innstilt etter regnbygene inntok regionen. – På Sørlandsbanen har lynet rammet signalanlegget, og flere strekninger har måttet stenge, forteller Liv Eggebø, pressekontakt i NSB, til NTB mandag kveld. Politiet i Søndre Buskerud varslet først om problemene på Twitter. Mye vann skaper store problemer i trafikken i Drammen. Alle tunneler i Drammen steng. Flerer underganger også oversvømt. — Politiet S Buskerud (@politiopssbusk)11.07.16, 04:17 Husker du? Flom og ekstreme tilstander i kjølvannet av PetraIfølge Meteorolgisk institutt skal det ved flere værstasjoner ha kommet mellom 20 og 30 mm regn i løpet av en time. – Dette er mye regn, jeg kan skjønne at det har skapt problemer spesielt for tunnelene, forteller vakthavende meteorolog Espen Biseth Granan. Dette er imidlertid ikke veldig uvanlig, forteller Granan. – Dette skjer ofte om sommeren på Østlandet, men det er klart det skaper problemer, spesielt for byer og asfalterte områder. Vannet kommer ikke noe sted, og da samler det seg ofte på ugunstige områder, for eksempel tunneler, forteller meteorologen. Ifølge Granan er uværsskyene på vei østover mot Oslo og Nesodden. – For Drammens del ser det ut som det verste er i ferd med å passere. Det kan komme mer, men ikke på samme nivå. Nesodden ligger derimot dårlig an utover kvelden, sier Granan til VG. (VG/NTB)
Over 30 millimeter regn skyllet over Drammen på én time i ettermiddag. Nå jobber regnet seg videre innover Østlandet.